b'\n_START_ARTICLE_\nUrbanomat\n_START_PARAGRAPH_\nUrbanomat ali samopostre\xc5\xbeni terminal za pla\xc4\x8devanje mestnih storitev je multifunkcijska samostoje\xc4\x8da naprava, ki deluje neprestano in je uporabnikom vedno na voljo.\n_START_SECTION_\nOpis\n_START_PARAGRAPH_\nZa rokovanje vsebuje velik LCD ekran ob\xc4\x8dutljiv na dotik in omogo\xc4\x8da enostavno interakcijo. Zaradi zunanje zgradnje je odporen na razli\xc4\x8dne vremenske razmere in vandalizem._NEWLINE_Urbanomat sprejema gotovino in ban\xc4\x8dne kartice, hkrati pa je z njim mo\xc5\xbeno pla\xc4\x8dilo z mobilnim telefonom in brez-kontaktnimi pametnimi karticami, saj je nanj name\xc5\xa1\xc4\x8den TaPOS terminal. Samo delovanje TaPOS terminala dolo\xc4\x8da uporabnik preko zaslona na Urbanomatu. V sistemu enotne mestne kartice se Urbanomat uporablja za polnitev Urbane z dobroimetjem z razli\xc4\x8dnimi pla\xc4\x8dilnimi instrumenti na razli\xc4\x8dnih lokacijah po mestu. Na Urbanomatu je mo\xc5\xbeno tudi kupiti novo Urbano, opraviti nakup terminske vozovnice in preveriti stanje na Urbani. Za povezavo s procesnim centrom je Urbanomat povezan v opti\xc4\x8dno omre\xc5\xbeje, komplementarno pa tudi uporablja GPRS/IP povezavo TaPOS terminala.\n_START_SECTION_\nSestava\n_START_PARAGRAPH_\n\xe2\x80\xa2 Ekran ob\xc4\x8dutljiv na dotik_NEWLINE_\xe2\x80\xa2 Pomo\xc4\x8d uporabnikom z zvo\xc4\x8dnimi navodili_NEWLINE_\xe2\x80\xa2 RFID \xc4\x8ditalnik kartic_NEWLINE_\xe2\x80\xa2 \xc4\x8citalnik magnetnih kartic_NEWLINE_\xe2\x80\xa2 \xc4\x8citalnik pametnih kartic_NEWLINE_\xe2\x80\xa2 Termalni tiskalnik_NEWLINE_\xe2\x80\xa2 \xc4\x8citalnik kovancev in bankovcev_NEWLINE_\xe2\x80\xa2 Upravljanje na daljavo prek procesnega centra_NEWLINE_\xe2\x80\xa2 Odporen na razli\xc4\x8dne vremenske razmere in vandalizem'